《人日同友人游阏伯台因过草寺归留小饮》
清代·徐作肃

今岁今时春早回，绝怜晴日净纤埃。遥青欲起梁王苑，古寺争驰阏伯台。

茗碗空郊开士灶，梅花小榻故人杯。还看淑气深相引，次第群芳杖底催。

作者简介：（1616—1684）明末清初河南商丘人，字恭士。徐作霖弟。顺治八年举人。工诗文，曾与侯方域等人结六子社。计东称其诗能自出机柚。有《偶更堂集》。